
НОВАТА DACIA SPRING ELECTRIC:
ЕЛЕКТРИЧЕСКАТА РЕВОЛЮЦИЯ НА DACIA

НОВА р-EV-олюция
Dacia промени коренно автомобилния сектор със своя икономически модел и автомобили. Logan демократизира новия автомобил от 2004 г., Duster разтърси SUV сегмента, а Sandero е най-продаваният автомобил на европейския пазар на частни клиенти и наскоро беше обновен, за да предефинира значимия съвременен автомобил.

Сега Dacia пише нова глава в своята история с представянето на първия си напълно електрически модел. Новост на пазара на електрически градски автомобили, обявена през март 2020 г. с премиерата на демонстрационния автомобил Dacia Spring Electric.

Dacia Spring Electric ще се предлага в стандартната си версия, както и две нови версии за нови мобилности: версия, адаптирана за споделена електрическа градска мобилност, и лекотоварен автомобил за куриерски доставки без вредни емисии.

Spring е революция: като най-евтиният електрически градски автомобил на пазара, той прави електрическата мобилност още по-достъпна. Със своя агресивен SUV екстериор, той се гордее с безпрецедентен простор, семпъл и надежден електрически двигател и оптимален пробег. Това е универсален и практичен градски автомобил.
Електрическата мобилност постепенно става част от нашето ежедневие. Като пионери в електрическата мобилност, Groupe Renault и Алиансът имат десет години уникален опит в областта. В Европа един на всеки пет електрически автомобили се произвежда от Groupe Renault. Повече от 30 000 служители са обучени в спецификата на електрическата мобилност.
Dacia адаптира електрическата мобилност към своята философия да предлага съвременен автомобил, който отговаря на съществените нужди: Spring е малък, просторен, здрав електрически автомобил, предлаган на ненадмината цена.
Dacia Spring Electric ще бъде лансирана през пролетта на 2021 г. с опростена гама и търговско предложение: батерия, включена в цената и две нива на оборудване.
 „Марката Dacia е насочена към предефиниране на същественото. Ние сме известни в автомобилната индустрия с различните ни революции, първо с Logan, а след това и с Duster, който направи SUV автомобила достъпен за всички. Това е третата революция на Dacia и нейното име е Dacia Spring. Dacia Spring ще навлезе на три различни пазара: пазара на частни клиенти, европейските оператори на споделена мобилност и компании за куриерски доставки с товарна версия. Готина и модерна, Dacia Spring ще промени играта като достъпно решение за електрическа мобилност за всички. "
Дени Ле Вот, член на Изпълнителния комитет на Groupe Renault

‘МОДЕРЕН’ ГРАДСКИ АВТОМОБИЛ С АГРЕСИВЕН ВЪНШЕН ВИД
Първият малък градски автомобил на Dacia, Spring Electric, предефинира „конвенционалния“ електрически автомобил. Неговите висок просвет, арки на колелата и покривни греди му придават перфектния приключенски вид за превземане на градската джунгла.
SUV ВЪНШЕН ВИД
Неговият агресивен дизайн включва атрибути от света на SUV автомобилите, като по-широки арки на колелата, покривни греди, подсилена предна решетка, задна защитна кора и висок пътен просвет (150 мм не натоварен). С широките си рамене и издут преден капак, Spring може да се похвали със здрав външен вид, докато силуетът й предполага щедро вътрешно пространство. И въпреки всички очаквания, Spring Electric е истински градски автомобил със скромни размери: само 3,73 м дължина, 1,62 м широчина (без страничните огледала) и 1,51 м височина. 
отличителна ПРЕДНА ЧАСТ
Spring Electric със сигурност не остава незабелязан. Предната му част излъчва силна индивидуалност с тънки LED светлини, чиято хоризонтална линия е удължена в дизайна на решетката, ръбат преден капак и голяма предна броня. Отличителен знак на електрическите автомобили, предната решетка на Spring е плътна. Този ултрамодерен дизайн с 3D елементи стилно скрива гнездото за зареждане, което се отваря от купето на автомобила.
НОВ СВЕТЛИНЕН ПОДПИС
Задните светлини са оборудвани с новия Y-образен LED светлинен подпис на Dacia. LED технологията предлага както високоефективно, така и енергийно ефективно осветление.
ЗАБЕЛЕЖИМ „ОРАНЖЕВ ПАКЕТ“
Смелият външен вид на Spring Electric е допълнен от цветен пакет, наличен за лансиращата версия: страничните огледала, декоративната част на покривните греди и пръстенът под предната решетка са оранжеви. С това оборудване електрическата мобилност е стилна и забавна.
ДЖАНТИ С ТАСОВЕ FLEXWHEEL
Тасовете на Spring Electric естетически имитират алуминиеви джанти. Това е възможно благодарение на технологията Flexwheel: стоманените джанти са перфорирани, за да позволят монтаж на стилни тасове - естетично и рентабилно решение при нужда от смяна.
ДИНАМИЧНА ЗАДНА ЧАСТ
The reflex reflectors are fitted in fake air scoops. The rear wings are ribbed. 
В горния си край задната част подчертава предназначението на Spring като семеен градски автомобил с извит заден прозорец, заоблени фарове и плавни линии. Долният край разполага със SUV атрибути като солидна, неоцветена задна броня и сива защитна кора. Рефлекторните отражатели са монтирани във фалшиви въздухозаборници. Задните крила са оребрени. Тези стилистични трикове подсилват силуета на Spring.
ИНТЕРИОР

БЕЗПРЕЦЕДЕНТЕН ПРОСТОР
Отвътре Dacia Spring предлага просторни интериор и багажник. Приветлив и добре оборудван, кокпитът може удобно да побере четирима възрастни.
МНОГО МЯСТО НА БОРДА
В компактните външни размери на градски автомобил с пет врати, Spring Electric предлага четири места за възрастни. С щедро пространство за главата и коленете (100 мм), задните седалки могат лесно да побират по-високи възрастни. Усещането за простор също допринася за цялостния комфорт на интериора. Пътниците отпред имат 23,1 литра място за съхранение в голямата жабка, джобовете във вратите и отделението за съхранение в централната конзола. Пътниците отзад имат джобове за съхранение на гърба на предните седалки.
ГРАДСКИ АВТОМОБИЛ С ГОЛЯМ БАГАЖНИК
Багажникът предлага най-добрия товарен капацитет в своята категория: 300 литра (без да се включва второто ниво на багажника за опционалната резервна гума). Обем, достоен за горния сегмент. За по-голяма модулност задната седалка може да бъде сгъната, за да осигури товароносимост от около 600 литра.
БОГАТО ОБОРУДВАНЕ
Стандартното оборудване включва изцяло електрически усилвател на волана, дистанционно централно заключване и четири електрически стъкла. За да може водачът да запази погледа си върху пътя и ръцете - на волана, освен с циферблат арматурното табло разполага с 3,5-инчов цифров дисплей, а гласовото управление с Google или Apple може да се активира просто с натискане на бутон на волана.
Като допълнително оборудване се предлагат ръчен климатик, мултимедийна система, електрически странични огледала и резервна гума.
ПРИВЕТСТВЕН ИНТЕРИОР
С влизането си в кокпита на Spring Electric пътниците си няма да пропуснат централно разположените вентилационни отвори със сини вложки. Хромираният въртящ се скоростен джойстик е много лесен за използване със своите три позиции: D (drive), N (neutral) и R (reverse).
ПО-ЛЕСНО МАНЕВРИРАНЕ
С радиус на завой до само 4,8 м, Spring Electric може лесно да маневрира в града. Неговите системи за подпомагане на паркирането, предлагащи се като допълнително оборудване, осигурява визуална и аудио помощ посредством три ултразвукови радарни сензора на задната броня и камера за обратно виждане, с изображения с динамични линии за насочване, визуализиращи се на екрана на мултимедийната система.
ИНТУИТИВНА И ЛЕСНА ЗА ИЗПОЛЗВАНЕ МУЛТИМЕДЙНА СИСТЕМА 
Предлагащата се като допълнително оборудване мултимедийна система Media Nav включва стилен 7-инчов сензорен екран, сателитна навигация, DAB радио, съвместимост с Apple Carplay и Android Auto, Bluetooth и USB изход. Разпознаването на глас (чрез смартфон) може да се активира чрез бутон на волана.
ДВИГАТЕЛ И ЗАРЕЖДАНЕ

СЕМПЪЛ И НАДЕЖДЕН ЕЛЕКТРИЧЕСКИ ДВИГАТЕЛ
Вярна на философията на моделите Dacia, Spring Electric е икономична за покупка и експлоатация. Предлаган на ненадмината цена с пробег от 225 км (WLTP), моделът насърчава семплост, надеждност и здравина. Тези качества напълно отговарят на изцяло електрическия му двигател.
ДВИГАТЕЛ, ПЪЛЕН С ПРЕДИМСТВА
Изцяло електрическият двигател с мощност 33 кВ (еквивалентен на 44 к.с.) е съчетан с 26,8 кВч батерия. Тази технология се възползва от десетгодишния опит на Groupe Renault в областта на електрическата мобилност. Надежден, здрав и безопасен, двигателят има много предимства: плавно линейно ускорение, движение без шум и вибрации. Spring Electric струва по-малко за шофиране от еквивалентен автомобил с двигател с вътрешно горене, тъй като разходите за гориво и обслужване са много по-ниски.

УДОБЕН В ГРАДА И ИЗВЪН НЕГО
Spring Electric е универсален изцяло електрически автомобил. Повишеният му просвет и балансираната стабилност на пътя улесняват шофирането както в центъра на града, така и по извънградски пътища. Неговите надеждна механика, пробег и вътрешен комфорт осигуряват голяма свобода на използване.
ЛЕСНО ЗАРЕЖДАНЕ
За да предостави по-голяма независимост, Spring предлага богат избор от опции за зареждане: 220 V домашен контакт, използващ стандартно предоставения кабел, Wallbox (с кабел като допълнително оборудване) или на DC станция за зареждане (допълнително оборудване).
Времето за зареждане на литиево-йонната батерия е:
· по-малко от час за заряд от 80% на 30 кВ DC станция 

· по-малко от 5 часа за заряд от 100% на 7,4 кВ Wallbox станция
· по-малко от 8 часа и 30 мин за заряд от 100% на 3,7 кВ Wallbox станция
· по-малко от 14 часа за заряд от 100% на 2,3 кВ домашен контакт
ПРАКТИЧНО ПРИЛОЖЕНИЕ*
Безплатното приложение MY Dacia позволява на клиентите да следят нивото на заряд в батерията и оставащия пробег в километри в реално време чрез смартфон, да стартират предварителна климатизация на купето (климатик), както и да открият автомобила си в реално време. Когато Spring Electric се зарежда, приложението информира клиентите за прогреса на зареждане и им позволява да го включват или изключват.
ОПТИМИЗИРАНО ОБСЛУЖВАНЕ
Работейки без масло и с много по-малък брой движещи се части от двигател с вътрешно горене (поради липсата на ангренажен ремък), електрическият двигател е надежден и неговото обслужване струва по-малко от това на двигател с вътрешно горене. Гаранцията на Dacia Spring Electric е 5 години и 100 000 км, а на батерията - 8 години и 120 000 км.
*Ще бъде лансирано в България в края на 2021 г.

ШОФИРАНЕ И БЕЗОПАСНОСТ

УНИВЕРСАЛЕН И ПРАКТИЧЕН ГРАДСКИ АВТОМОБИЛ
Spring Electric предлага изгоден достъп до електрическа мобилност. Компактните му размери и надеждният пробег го правят гъвкав по отношение на експлоатация и лесен начин да се насладите на пълните предимства на комфорта на борда и удоволствието от електрическото шофиране.

ПРОБЕГ, НА КОЙТО МОЖЕТЕ ДА РАЗЧИТАТЕ
Лекият и компактен Spring Electric има пробег от 225 км по цикъл WLTP и 295 км по цикъл WLTP City (цикъл на одобрение, който включва само градската част от цикъла на одобрение), гарантиращ голяма гъвкавост на използване както в градски, така и в крайградски райони.
В Европа средният дневен пробег в сегмента на градските автомобили (A) е 31 км. На база тази статистика Spring ще се нуждае от само едно зареждане на батерията седмично.
Пробегът може да бъде подобрен с почти 10% чрез натискане на бутона ECO на арматурното табло благодарение на ограничение на мощността от 23 кВ (вместо 33 кВ) и ограничение на максимална скорост до 100 км/ч.
 ПЪЛНОТО УДОВОЛСТВИЕ ОТ ЕЛЕКТРИЧЕСКИ АВТОМОБИЛ
Електрическият двигател предлага много предимства на пътя: добра реакция на ускорение (125 Nm незабавен въртящ момент), липса на необходимост от смяна на предавките, движение без шум и вибрации. Няма нужда да се ограничавате, когато става въпрос за удоволствието от шофиране на електрически автомобил, тъй като Spring не отделя никакви замърсители или CO2 емисии.
СВОБОДА НА ДВИЖЕНИЕ
Двигателят на Spring Electric предлага пълна свобода на движение в градските центрове с ограничен достъп, дори по време на пикови замърсявания. В някои страни електрическите автомобили се възползват от стимули за закупуване под формата на финансови или данъчни облекчения. В много градове паркирането за електрически автомобили е безплатно.
БЕЗОПАСНОСТ НА БОРДА
Spring Electric има много системи за безопасност като стандартно оборудване: ограничител на скоростта, ABS, ESP, система за електронно разпределение на спирачната сила, шест въздушни възглавници, спешно повикване (бутон SOS), автоматично активиране на фаровете и активен спирачен асистент. Активна от 7 до 170 км/ч, тази система разпознава, чрез предния радар, разстоянието до автомобила отпред (неподвижен или движещ се). Ако бъде установен риск от сблъсък, системата предупреждава водача визуално и звуково, преди да усили работата на спирачната система, ако водачът спира, но рискът все още е налице, или автоматично задейства спирачките или ги задейства по-силно, ако водачът не спира или не спира достатъчно.
ЕФЕКТИВНОСТ НА ПЪТЯ
Spring Electric е икономически и енергийно ефективен с общи разходи за собственост (TCO) по-ниски от тези на сравним автомобил с двигател с вътрешно горене. Моделът дори предлага най-ниския TCO на пазара (електрически автомобили и автомобили с двигател с вътрешно горене).
TCO е индекс на общите разходи за притежание на автомобил и се използва главно от професионалисти, особено флийт мениджъри, за да оптимизират своите разходи.
СПЕЦИАЛНИ ВЕРСИИ

ПЕРФЕКТНОТО ПРЕДЛОЖЕНИЕ ЗА НУЖДИТЕ ЗА НОВИ МОБИЛНОСТИ
С настоящите енергиен преход и регулаторна среда светът, както и неговите нужди и решения за мобилност, се променят. Spring Electric е прагматичният отговор на Dacia на съвременните нужди от устойчива мобилност, достъпна за всички.
ВЕРСИЯ, АДАПТИРАНА ЗА СПОДЕЛЕНА МОБИЛНОСТ
В Европа средното използване на автомобил от услуги за споделена мобилност  е 40 минути на разстояние от 8 километра. Dacia Spring е напълно подходяща за подобно приложение, тъй като е напълно електрическа, лесна за използване, надеждна и здрава. Цената на автомобила също означава, че той е в съответствие с икономическия модел на услугите за споделена мобилност и нуждите на клиента.
Въз основа на експертизата, придобита от ZITY, услугата за споделена мобилност, управлявана от Groupe Renault и Ferrovial в Мадрид и Париж, Dacia разработи специфична версия на Spring за пазара на услуги за споделена мобилност. Моделът е оборудван така, че да приспособи технология на оператори, позволяваща геолокация и дистанционен достъп до автомобила (чрез смартфон).
Предлагана се в бяло и светлосиво, тази версия ще се предлага с черни седалки (от издръжлива, устойчива на петна изкуствена кожа), прагове на предните врати и багажника, предни и задни стелки, черни дръжки и странични огледала за по-голяма издръжливост и 14-инчови Flexwheel джанти с тасове. В купето водачът ще има достъп до оператора на споделена мобилност чрез екрана на автомобила, благодарение на репликацията на смартфон (Apple Car Play и Android Auto). Водачът ще има достъп и до помощни системи за навигация и паркиране (задна камера и задни радари).
Groupe Renault и новите форми на мобилност
В контекста на предизвикателствата в областта на околната среда и задръстванията и проблемите с мобилността и достъпността, с които се сблъскват градовете, Groupe Renault се превърна в предпочитан партньор за публичния и частния сектор. Изцяло електрическата гама на Groupe Renault е перфектен отговор на променящите се приложения и нужди на градовете. Споделената електрическа мобилност съставлява 15 000 изцяло електрически автомобила, които в момента са в обръщение, и бързо нараства. С 9 000 броя ZOE и Twizy, интегрирани в оператори за споделена мобилност, Groupe Renault вече е лидер в електрическата споделена мобилност в Европа, присъстващ в повечето европейски столици като:
·  оператор:
В партньорство с Ferrovial, испанска група за услуги и инфраструктура, Groupe Renault стартира услугата за споделена мобилност ZITY в Мадрид през 2017 г. Към днешна дата ZITY има повече от 360 000 активни клиенти. До лятото на 2020 г. това решение за споделена мобилност на самообслужване беше разширено до района на Париж с флот от 500 броя ZOE. Три месеца след стартирането му повече от 22 000 души вече използват услугата.
· партньор на оператори на споделена мобилност 
В около 20 големи града в Европа и Латинска Америка и Green Mobility в 6 града в Дания, Швеция и Белгия, Fetch в Амстердам и Totem Mobi, който предлага споделена мобилност с Renault Twizy в Марсилия и Монпелие (Франция).
ЛЕКОТОВАРНА ВЕРСИЯ
Проектирана за търговци, Spring Electric Cargo разполага с багажник, който включва и пространството, запазено за задната седалка при стандартната версия, пластмасова облицовка на пода и на вътрешните арки на колелата, четири халки за закачане и преграда от телена мрежа, разделяща предните пътници от товарния отсек. Товарната дължина на тази специална версия е 1033 мм, с обем от 800 литра и полезен товар от 325 кг.
Налична в бяло, Spring Electric Cargo се предлага със стандартно оборудване, включващо ръчен климатик, радио (с Bluetooth, USB изход и зона за държач за смартфон), текстилна тапицерия, черни дръжки и странични огледала и 14-инчови стоманени джанти с тасове. От съображения за оптимизиране на теглото тази версия няма резервна гума.
ТЕХНИЧЕСКИ СПЕЦИФИКАЦИИ
РАЗМЕРИ
Дължина: 3 734 мм
Широчина: 1 622 мм (1 770 мм със страничните огледала)
Височина: 1 5116 мм
Междуосие: 2 423 мм
Просвет: 150 мм
ДВИГАТЕЛ
Двигател: електрически 33 кВ (44 к.с.)
Батерия: 26,8 кВч
Зареждане: AC до 6,6 кВ / DC до 30 кВ
Пробег: 225 км (WLTP) / 295 км (WLTP City)

Максимална скорост: 125 км/ч

